**ΔΙΚΗΓΟΡΙΚΟ ΓΡΑΦΕΙΟ**

**ΜΑΝΩΛΗΣ ΚΟΥΤΛΗΣ - ΓΙΩΡΓΟΣ ΚΩΦΟΠΟΥΛΟΣ**

**& ΣΥΝΕΡΓΑΤΕΣ**

Ακαδημίας 69, Αθήνα 106 78

Τηλ : 210 - 38.48.258, 210 - 38.47.368, fax : 210 - 38.21.036,

Κιν : 6977- 544 624, 6977 - 370 944

E - mail : [manoliskoutlis@yahoo.gr](mailto:manoliskoutlis@yahoo.gr) [kofopoulosgeorge@gmail.com](mailto:kofopoulosgeorge@gmail.com)

*Αθήνα,* ΙΑΝΟΥΑΡΙΟΣ *2019*

**ΟΜΑΔΙΚΕΣ ΑΓΩΓΕΣ ΜΟΝΙΜΩΝ ΕΚΠΑΙΔΕΥΤΙΚΩΝ**

ΔΙΚΑΣΤΙΚΗ ΔΙΕΚΔΙΚΗΣΗ ΤΩΝ ΠΕΡΙΚΟΠΩΝ

ΔΩΡΩΝ & ΕΠΙΔΟΜΑΤΟΣ ΑΔΕΙΑΣ

ΕΞΑΙΤΙΑΣ ΤΩΝ ΜΝΗΜΟΝΙΑΚΩΝ ΠΕΡΙΚΟΠΩΝ

**ΑΝΑΓΚΑΙΑ** **Η ΑΜΕΣΗ ΚΑΤΑΘΕΣΗ ΑΓΩΓΗΣ ΓΙΑ ΤΗΝ ΚΑΤΟΧΥΡΩΣΗ ΤΗΣ 5 ετιας 2013- 2018**

**ΚΙΝΔΥΝΟΣ ΠΑΡΑΓΡΑΦΗΣ – ΚΑΤΑΛΗΚΤΙΚΗ ΗΜΕΡΟΜΗΝΙΑ 28 ΦΕΒΡΟΥΑΡΙΟΥ 2019**

**Προς το**

**Δ.Σ. του Συλλόγου**

**Πρωτοβάθμιας Εκπαίδευσης Ανατολικής Αττικής**

**‘‘ΑΛΕΞΑΝΔΡΟΣ ΔΕΛΜΟΥΖΟΣ’’**

**Υπόψιν κ. Σεχίδη Σάββα,**

Αξιότιμοι Κύριοι,

Σε συνέχεια τηλεφωνικής μας επικοινωνίας και σε απάντηση ερωτημάτων σας, σας αναφέρουμε τα παρακάτω :

Έπειτα από πρόσφατη θετική απόφαση του ΣΤ΄ Τμήματος του ΣτΕ, η περικοπή των δώρων εορτών και επιδόματος αδείας που πραγματοποιήθηκε με βάση τους μνημονιακούς νόμους, **κρίθηκε ΑΝΤΙΣΥΝΤΑΓΜΑΤΙΚΗ**. Η οριστική απόφαση που θα κρίνει αμετάκλητα το μείζον αυτό θέμα, θα ληφθεί από την Ολομέλεια του ΣτΕ, στην οποία παραπέμπεται για να εκδικασθεί εκ νέου η υπόθεση την 1η Φεβρουαρίου 2019, (εκτός και αν αναβληθεί για μεταγενέστερη ημερομηνία).

**Τα ανωτέρω νέα δεδομένα, σε συνδυασμό με την πρωτοφανή επίσπευση της δικασίμου από την Ολομέλεια του ΣτΕ, έχουν ως επακόλουθα τα παρακάτω :**

**1.** Σύμφωνα με την τάση της νομολογίας που έχει διαμορφωθεί από το ΣτΕ από το 2015 και μετά, είναι σφόδρα πιθανό η αντισυνταγματικότητα που θα απαγγελθεί και τώρα να μην έχει αναδρομική ισχύ από το χρόνο που ίσχυσαν οι επιζήμιες διατάξεις (που θα ήταν ορθό και δίκαιο) αλλά από το χρόνο δημοσιεύσεως της αποφάσεως της Ολομέλειας ΣτΕ.

**2.** Προς μέγιστη κατοχύρωση των αγωγικών δικαιωμάτων σας που απορρέουν από τα παραπάνω, συναφώς και προς την από 21-1-2019 γνωμοδότηση της ΑΔΕΔΥ, κρίνεται επιβεβλημένο να κατατεθεί ΑΜΕΣΑ αγωγή από τον κάθε εκπαιδευτικό – δημόσιο υπάλληλο, ΠΡΙΝ την αναμενόμενη έκδοση της απόφασης της Ολομέλειας του ΣτΕ.

**3.** Πλήρως κατοχυρωμένοι θα είναι μόνο όσοι ασκήσουν Αγωγή μέχρι το χρόνο δημοσιεύσεως της απόφασης της Ολομέλειας του ΣτΕ, η οποία εφόσον η υπόθεση τελικά εκδικαστεί στις 1-2-2019, είναι ενδεχόμενο να εκδοθεί εντός του επομένου εξαμήνου.

**4.** Ενόψει των νέων δεδομένων, καθίσταται σαφές ότι δεν καλύπτονται όσοι έχουν υποβάλλει απλώς Αίτηση διακοπής παραγραφής, γι αυτό πρέπει και εκείνοι να καταθέσουν ΑΜΕΣΑ αγωγή.

**5.** Παρά την μέχρι σήμερα κρατούσα νομολογία για τη 2ετή παραγραφή των απαιτήσεων κατά του Δημοσίου, προς μέγιστη διασφάλιση των δικαιωμάτων των προσφευγόντων, κρίνεται σκόπιμο τα αγωγικά κονδύλια όλων να ζητηθούν αναδρομικά σε βάθος χρόνου 5ετίας.

**Συνολικά Έξοδα**  **20 ΕΥΡΩ** **–** **Δικηγορική αμοιβή** **2%**

Λόγω των ομαδικών αγωγών, επιτυγχάνουμε τον περιορισμό των δικαστικών εξόδων στο **ελάχιστο** δυνατό ποσό των  **20 ευρώ ανά άτομο.** **Για τη συνολική δικαστική διεκδίκηση δεν λαμβάνουμε δικηγορική αμοιβή, παρά ΜΟΝΟ όταν σας καταβληθούν τα χρήματα.** Στην περίπτωση αυτή, η αμοιβή μας καθορίζεται σε ποσοστό **2% στο ΚΑΘΑΡΟ ποσό** που θα εισπράξετε. Σε περίπτωση οικειοθελούς ή εξώδικης ή με νομοθετική ρύθμιση καταβολής, το ποσοστό αμοιβής μας είναι ΜΗΔΕΝΙΚΟ.

Απαιτούμενα δικαιολογητικά που πρέπει να μας αποστείλετε.

1. [**Φόρμα**  **Ατομικών  Στοιχείων**](http://www.sintaxis.gr/forma-atomikwn-stoixeiwn.pdf). (ακολουθεί σε επόμενο φύλλο)
2. [**Εξουσιοδότηση** Παράστασης και **Εργολαβικό** Δίκης](http://www.sintaxis.gr/eksousiodothsh.pdf). (ακολουθεί σε επόμενο φύλλο)
3. **Υπηρεσιακή Βεβαίωση** (υπογεγραμμένη και σφραγισμένη) - (ακολουθεί σε επόμενο φύλλο)
4. **Ετήσιες Βεβαιώσεις Αποδοχών των ετών 2014, 2015, 2016, 2017 και 2018** (λόγω της ανάγκης για άμεση κατάθεση των Αγωγών, μπορείτε να μας τις αποστείλετε και μετά την καθορισθείσα ημερομηνία κατάθεσης των δικαιολογητικών σας).
5. **ΑΙΤΗΣΗ ΔΙΑΚΟΠΗΣ ΠΑΡΑΓΡΑΦΗΣ** προς την Υπηρεσία (εφόσον αυτή υπάρχει, απαιτείται απλή φωτοτυπία με αριθμό πρωτοκόλλου).

Διαδικασία αποστολής των δικαιολογητικών

Λόγω του κατεπείγοντος χαρακτήρα του θέματος, προς επίσπευση των απαιτούμενων ενεργειών σας, ως πλέον συμφέρουσα επιλογή προκρίνεται η συγκέντρωση των δικαιολογητικών από το Σύλλογό σας και η παράδοσή τους προς το Γραφείο μας, το συντομότερο δυνατό, με δεδομένο ότι πρέπει να γίνει εμπρόθεσμα η απαραίτητη επεξεργασία τους και στη συνέχεια η σύνταξη, κατάθεση και η επίδοση των αγωγών.

Καταληκτική Προθεσμία : **28 ΦΕΒΡΟΥΑΡΙΟΥ 2019**

Όλα τα παραπάνω έγγραφα θα πρέπει να μας αποσταλούν το αργότερο έως **28 ΦΕΒΡΟΥΑΡΙΟΥ 2019,** λόγω του ότι οι αγωγές που θα καταθέσουμε θα είναι ομαδικές.

**ΣΗΜΕΙΩΣΗ ΓΙΑ ΤΟΥΣ ΑΝΑΠΛΗΡΩΤΕΣ :**

Επισημαίνεται ότι για τους αναπληρωτές αρμόδια είναι τα **Πολιτικά Δικαστήρια** και όχι τα Διοικητικά που εκδικάζουν τις αγωγές των μονίμων. Για το λόγο αυτό απαιτείται προσδιορισμός των δικαστικών εξόδων ανάλογα με τον αριθμό των ενδιαφερομένων σε συνάρτηση με την γεωγραφική κατανομή του τόπου υπηρεσίας του αναπληρωτή κατά τα 5 τελευταία έτη. Για περισσότερες πληροφορίες μπορείτε να απευθύνεστε στα τηλέφωνα του Συλλόγου σας.

**Παραμένουμε καθημερινά στη διάθεσή σας, για οποιαδήποτε πληροφορία ή διευκρίνιση.**

**Με εκτίμηση**

**Οι Δικηγόροι**

**Μανώλης Κουτλής - Γιώργος Κωφόπουλος**

**( ακολουθούν 3 σελίδες )**